|  |  |
| --- | --- |
|  | **Spørgsmål nr. 7** |

# Mundtlig eksamen samfundsfag C-niveau

*Et eksempel fra et rigtigt eksamensspørgsmål……*

# **Emne: Ideologier og politiske partier**

## Spørgsmål

1. Redegør for begreberne fordelingspolitik og værdipolitik.



**Værdi:** Indvandrere, køn og ligestilling, størrelse på straffe, ulandshjælp, abort, familiemønstre, kultur

**Fordeling:** Økonomisk lighed, stærk stat, svagt individ – Svag stat, økonomisk frihed, rationelt individ

Traditionelt set var det de 4 store klassepartier, der var delt efter gammel politik (Konservativ, Venstre, Radikale Venstre, Socialdemokratiet) 🡪 nu samarbejder om de to forskellige politiske akser og tendens til at værdipolitik og identitetspolitik betyder mere for vælgerne.

1. Undersøg med udgangspunkt i bilag A, fordelingspolitiske og værdipolitiske forskelle og ligheder mellem Venstre, Dansk Folkeparti og Socialdemokratiet

Det centrale spørgsmål: Hvad er overhovedet forskellen på Venstre, DF og Soc. Demokratiet?
Se citater fremhævet: Generelt er der en værdipolitisk bevægelse i Soc. Demokratiet (på udlændingespørgsmål) over mod højrefløjen. Dvs. man kan kapre vælgere fra DF. Ifølge Soc. Demokratiet er der stadig en fordelingspolitisk skillelinje i forhold til Venstre (skattelettelser). Der nævnes ikke værdipolitiske uenigheder med Venstre

1. Diskuter med udgangspunkt i bilag A og B forskellige ting, som nutidens politiske partier skal tænke på, når de skal beslutte partiets politik på forskellige områder.

*Man kan diskutere det sidste spørgsmål ved at inddrage disse 3 modeller (eller en model eller to?) Det er vigtigt at man først forklarer figuren, og hvad den præcis siger. Den fortæller hvilke spørgsmål der er centrale for vælgerne, når de skal sætte kryds. Så hvad skal partier tænke på? Det afhænger af partiernes mål: Er det regeringsmagten, er det flest stemmer, er det at ”stjæle” stemmer fra bestemte partier, er det at være tro mod ideologien, er det troværdighed, et ønske om store samfundsforandringer?*







## Bilag

1. Sindberg, Mathias, ”Hvorfor danner S, DF og V ikke regering?”, Information 11.januar 2018. Uddrag
2. Vælgernes politiske dagsorden (2021, Altinget)

# **Bilag A**

# Hvorfor danner S, DF og V ikke regering?

11. januar 2018, Information, Mathias Sindberg

Henter billede...

Partierne i blå blok har vist sig ude af stand til at finde sammen om skatte-og udlændingepolitikken, og i weekenden beskrev DF-formand Kristian Thulesen Dahl i Jyllands-Posten blokopdelingen i dansk politik som uholdbar. Han opfordrede til, at fløjpartierne bliver sat uden for indflydelse, så *S*, V og DF kan styre landet fra midten af dansk politik. Information har forhørt sig hos de tre partier om, *hvorfor* de ikke bare *danner* regering.

### ’Fundamentalt uenige med Venstre' om skat kontra skattelettelser

Der kommer ingen SOV-regeringen. Det vil næstformand i Socialdemokratiet, *Dan* Jørgensen, gerne garantere. Det er ikke ensbetydende med, at Danmarks tre største partier ikke kan samarbejde om at udstikke retningen for dansk politik på en række områder.

Men efter VLAK-regeringen har måttet opgive både de ' historiske skattelettelser' og det bebudede ' paradigmeskift' i udlændingepolitikken, er det altoverskyggende spørgsmål ifølge *Dan* Jørgensen: *Hvorfor* peger Dansk Folkeparti fortsat på Lars Løkke Rasmussen (V) som statsminister, når det er »tiltagende åbenlyst«, at de kunne få gennemført mere af deres politik ved at pege på Mette Frederiksen (*S*) som statsminister?

- *Hvorfor* *danner* Socialdemokratiet ikke regering sammen med Venstre og Dansk Folkeparti?

»Venstre har et erklæret mål om at øge uligheden. De vil give skattelettelser til dem, der i forvejen har mest på bekostning af vores fælles velfærd. Det vil Socialdemokratiet ikke. Og det er altså en ret grundlæggende skillelinje i dansk politik, og der har Venstre altså et fundamentalt anderledes syn på, hvad Danmark har brug for end Socialdemokratiet. At tale om en SOV-regering er en lidt mærkværdig øvelse. Det er simpelthen ikke realistisk.«

- Hvad kan i arbejde sammen med Venstre og Dansk Folkeparti om?

[…] »På udlændingeområdet har vi allerede vedtaget en del stramninger med regeringen og Dansk Folkeparti. Og der tror jeg også fremover, vi kan nå til enighed. « […]

### 'Vi er enige om den grundlæggende linje for Danmark'

Dansk Folkeparti udgør sammen med Venstre og Socialdemokratiet den »solide midte« i dansk politik. Det mener gruppeformand i Dansk Folkeparti, Peter Skaarup, der gerne så et regeringssamarbejde mellem de tre partier. »Der er langt mere, der forener os, end der skiller os,« siger han. [...]

Socialdemokratiet har nærmet sig Venstre og Dansk Folkeparti på udlændinge og retspolitikken. Hvorimod de partier, der må formodes at pege på Mette Frederiksen som statsminister - Alternativet, Enhedslisten, SF og Radikale - har en markant anden linje på de områder. På samme måde har Liberal Alliance nogle afvigende holdninger i forhold til resten af ' blå stue'. Så der er muligheder i et samarbejde mellem Dansk Folkeparti, Venstre og Socialdemokratiet.«

[…]

- Hvad adskiller jer? »Vi er jo forskellige partier, men der er grundlæggende mere, der samler, end der skiller os.« - Socialdemokratiet mener, at de er fundamentalt uenige med Venstre i spørgsmålet om skattelettelser eller velfærd? »Venstre gik jo til valg på skattelettelser i bunden. Det har Socialdemokratiet tidligere været med til. Det gennemførte de faktisk selv, sidst de havde regeringsmagten. Så der er ikke den store forskel. Topskattelettelserne er jo Liberal Alliances projekt.«

[…]

### ' Venstre vil aldrig pege på en socialdemokratisk statsminister'

[…]

- Hvordan adskiller Venstre sig fra Socialdemokratiet og Dansk Folkeparti? »Helt grundlæggende er Venstre og Socialdemokratiet ansvarlige partier, der er klar til at træffe umiddelbart upopulære, men nødvendige beslutninger på vegne af Danmark. Det er Dansk Folkeparti ikke. Dansk Folkeparti lever i konstant lurepasserposition. De vil kun lægge stemmer til populær politik. (red. siger Jarl Cordura)

Det bedste eksempel er DONG-salget, hvor de var med hele vejen, lige indtil der blev pisket en folkestemning op.

- Er det realistisk? »Nej. Problemerne med en sådan konstellation begynder allerede ved spørgsmålet om, hvem der skal være statsminister. Venstre ville aldrig lægge stemmer til en socialdemokratisk statsminister. Ikke medmindre der var krig eller krise. Og så ville det være et problem for både Venstre og Socialdemokratiet, at Dansk Folkeparti vil føre udlændingepolitik hinsides både grundloven og internationale konventioner. […]

 (Dette er et resumé)

(Dette er en indledning)

PETER SKAARUP, GRUPPEFORMAND I DANSK FOLKEPARTI

*DAN* JØRGENSEN, NÆSTFORMAND I SOCIALDEMOKRATIET

JARL CORDUA, POLITISK KOMMENTATOR OG MEDLEM AF VENSTRE

# **Bilag B**

https://www.altinget.dk/christiansborg/artikel/sundhed-erobrer-vaelgernes-foersteplads

